
Esselamu alejkum. Na kojim mjestima i u kojim stanjima je zabranjeno spominjati Allaha?


* 
* 
* 
* 
* 
* 
* 

 
NA KOJIM MJESTIMA I U KOJIM STANJIMA JE ZABRANJENO SPOMINJATI ALLAHA

Alejkumusselam Bilježi Muslim u svom Sahihu od Aiše, radijallahu anha, da je Vjerovjesnik, sallallahu alejhi ve sellem, činio zikrullah (spominjao Allaha) u svim stanjima. Ovaj ***[hadis](https://pitajucene.com/search/Hadis/questions/ "Pretraži pitanja o hadisima")*** ukazuje da je dozvoljeno spominjati Allaha jezikom u svim stanjima. Sa druge strane nije mi poznato da je u nekom šerijatskom tekstu došla zabrana spominjanja Allaha jezikom na nekim određenim mjestima ili u nekim određenim stanjima. Izuzetak ovome je spominjanje Allaha u kupatilu, klozetu (WC-u) ili prilikom obavaljanja nužde. Većina učenjaka smatra da je ***[mekruh](https://pitajucene.com/search/mekruh/questions/ "Pretraži pitanja o mekruhu")*** (pokuđeno) spominjati Allaha na ovim mjestima zbog poštovanja prema Allahu i radi Njegovog veličanja. Dok neki učenjaci kažu da ne priliči da se Njegovo (Allahovo) ***[ime](https://pitajucene.com/search/ime/questions/ "Pretraži pitanja o imenima")*** spominje na nečistim mjestima. Nema nekog direktnog šerijatskog teksta koji ukazuje da je mekruh spominjati Allahovo ime na ovim mjestima niti da je to od adaba islama. Takođe, neki učenjaci navode da je mekruh spominjati Allaha u stanju džunubluka, s tim da za tako nešto takođe nema dokaza u Kur’anu i Sunnetu.  

Prema tome, prenosi se u vjerodostojnom hadisu od Aiše, radijallahu anha, da je Vjerovjesnik, sallallahu alejhi ve sellem, činio zikrullah (spominjao Allaha) u svim stanjima, a ne priliči i treba izbjegavati spominjati Allaha na nečistim mjestima, kupatilu, klozetu i slično iz poštovanja prema Allahu. A po ovom pitanju u šerijatskim tekstovima nije prenešena nikakva zabrana. Ve billahi tevfik.


Na pitanje odgovorio: dr. Zijad Ljakic  

Preuzeto sa stranice: <http://www.n-um.com>


